పోలాండ్
దేశ కేంద్ర మరియు ఉత్తర భూభాగం నార్త్ యూరోపియన్ మైదానంలో ఉంది. ఈ లోతట్టుల కంటే ఎగువన ప్లైస్టోసీన్ మంచు యుగంలో మరియు తరువాత ఏర్పడిన మొరైన్లు మరియు ఆనకట్టలు నిర్మించిన మోరైన్- సరస్సుల నాలుగు కొండ జిల్లాలతో కూడిన భౌగోళిక ప్రాంతం ఉంది. ఈ సరస్సు జిల్లాలు పోమేరనియన్ లేక్ డిస్ట్రిక్ట్, గ్రేటర్ పోలిష్ లేక్ డిస్ట్రిక్ట్, కష్బియన్ లేక్ డిస్ట్రిక్ట్ మరియు మస్యూరియన్ లేక్ డిస్ట్రిక్ట్ ఉన్నాయి. మస్యూరియన్ సరస్సు జిల్లా నాలుగు జిల్లాలలో అతి పెద్దది. ఇది అధికంగా ఎక్కువగా ఈశాన్య పోలాండ్ అంతటా విస్తరించింది. ఈ సరస్సు జిల్లాలు బాల్టిక్ రిడ్జ్లో భాగంగా ఉంది. బాల్టీ సముద్రపు దక్షిణ ఒడ్డున మోరైన్ బెల్ట్ వరుస ఉంది.
నార్తర్న్ ఐరోపా మైదానం దక్షిణ ప్రాంతాలు లుసాటియా సిలెసియా మరియు మాసోవియా ప్రాంతాల్లో ఉన్నాయి. ఇవి విస్తృత మంచు యుగ నదీ లోయలుగా గుర్తించబడ్డాయి. దక్షిణాది సుదేటిస్, క్రాకోవ్-క్జస్టోతోవా ఎత్తైనది, స్వీటోక్రజ్స్కీ పర్వతాలు మరియు కార్పాటియన్ పర్వతాలు బెస్కిడ్స్ సహా ఒక పర్వత ప్రాంతంగా ఉంది. పోలాండ్ దక్షిణసరిహద్దున కార్పతీయన్ల అత్యధిక ఎత్తైన భాగంలో టాట్రా పర్వతాలున్నాయి.
2000వ దశకం చివర్లో మాంద్యం
యూరోపియన్ యూనియన్‌లో GDP వృద్ధిలో క్షీణతను తోసిపుచ్చగలిగిన ఒకే ఒక దేశం పోలండ్ మాత్రమే, అంటే దీని అర్థం 2009లో EUలో అత్యధిక GDPని సృష్టించింది పోలండ్ మాత్రమే. పోలండ్ IMF 2010 GDP వృద్ధి లక్ష్యాన్ని 1.9 శాతంగా అంచనా వేయడంతో 2009 డిసెంబర్ నాటికి పోలిష్ ఆర్థికవ్యవస్థ మాంద్యంలోకి అడుగుపెట్టడం లేదా కనీసం క్షీణించడం లాంటివేమీ జరగలేదు. ఈ విషయమై విశ్లేషకులు అనేక కారణాలను గుర్తించారు: అత్యంత తక్కువ స్థాయి బ్యాంక్ రుణాలతో పాటు బాగా తక్కువ మొత్తంలో ఉన్న తనఖా మార్కెట్; కొద్దికాలం ముందు EU వాణిజ్య అడ్డంకులు తొలగిన ఫలితంగా 2004 నుంచి పోలిష్ వస్తువులకు డిమాండ్ పెరగడం; 2004 నుంచి EU ప్రత్యక్ష నిధుల లభ్యత; ఒకే ఒక ఎగుమతి రంగంపై అతిగా ఆధారపడకపోవడం; ప్రభుత్వ కోశ బాధ్యత ఒక సంప్రదాయంగా ఉండడం; అతిపెద్ద అంతర్గత మార్కెట్ అందుబాటులో ఉండడం; పోలిష్ జ్లాటీ స్వేచ్ఛా ప్రవాహం; తక్కువ వేతన కార్మికుల వల్ల విదేశీ ప్రత్యక్ష పెట్టుబడులను నిరంతరం ఆకర్షించగలగడం; దశాబ్దం ముందుగానే ఆర్థికపరమైన సవాళ్లు ఎదురుకావడంతో ప్రపంచ సంక్షోభానికి ముందుగానే కఠిన ప్రమాణాలను ఏర్పరుచుకోవడం; క్వాంటటీవ్ ఈసింగ్ నుంచి దూరంగా ఉండేందుకు ప్రభుత్వం నిర్ణయించడం లాంటివి ఇందుకు కారణమని విశ్లేషకులు నిర్థారించారు.